Gelvonų valsčius
55°04′š. pl. 24°41′r. ilg.﻿ / ﻿55.07°š. pl. 24.69°r. ilg.﻿ / 55.07; 24.69 Gelvonų valsčius (rus. Гелванская волость, Гельванская волость, lenk. gmina Giełwany) – buvęs administracinis-teritorinis vienetas dabartinės vidurio rytų Lietuvos teritorijoje. Centras – Gelvonai. Valsčius apėmė teritorijas ten, kur dabar yra Gelvonų ir Čiobiškio seniūnijos (Širvintų rajono savivaldybė) ir Upninkų seniūnija (Jonavos rajono savivaldybė), Pabaisko seniūnija (Ukmergės rajono savivaldybė). Ribojosi su šiais valsčiais: Jonavos, Veprių (šiaurės vakaruose), Pabaisko (šiaurėje), Širvintų (rytuose), Musninkų (pietryčiuose), Žąslių (pietuose, kaip riba tarnavo Neries upė).